pythainlp/thaigov-v2-corpus-22032023 huggingface dataset:
วันจันทร์ที่ 21 กุมภาพันธ์ 2565
​โฆษกรัฐบาลยืนยันรัฐบาลมุ่งมั่นทุ่มเทแก้ไขปัญหาการค้ามนุษย์มากกว่ารัฐบาลที่ผ่านมา สวนฝ่ายค้านอย่าทำประชาชนสับสน
​โฆษกรัฐบาลยืนยันรัฐบาลมุ่งมั่นทุ่มเทแก้ไขปัญหาการค้ามนุษย์มากกว่ารัฐบาลที่ผ่านมา สวนฝ่ายค้านอย่าทำประชาชนสับสน
วันนี้ 21 ก.พ. 65 นายธนกร วังบุญคงชนะ โฆษกประจำสำนักนายกรัฐมนตรีชี้แจงกรณี นายรังสิมันต์ โรม ส.ส.บัญชีรายชื่อ พรรคก้าวไกล กล่าวอภิปราย ปัญหาคอร์รัปชันจากเจ้าหน้าที่รัฐ ซึ่งเชื่อมโยงกับขบวนการค้ามนุษย์ โดยเฉพาะชาวโรฮีนจา ที่ถูกทรมานและโดนกระทำ ว่า รัฐบาล ภายใต้การนำของ พลเอก ประยุทธ์ จันทร์ โอชา นายกรัฐมนตรีและรัฐมนตรีว่าการกระทรวงกลาโหม ให้ความสำคัญกับปัญหาการค้ามนุษย์ซึ่งเป็นปัญหาสำคัญของประเทศไทยที่ส่งผลกระทบต่อความมั่นคงของชาติและเศรษฐกิจปากท้องของประชาชน ตลอดจนภาพลักษณ์และความเชื่อมั่นระหว่างประเทศโดยเฉพาะอย่างยิ่งมีผลกระทบต่อศักดิ์ศรีความเป็นมนุษย์และสิทธิเสรีภาพขั้นพื้นฐาน ตลอดระยะเวลาที่ผ่านมา รัฐบาลพร้อมหน่วยงานที่เกี่ยวข้องมีความุ่งมั่นแก้ไขปัญหาการค้ามนุษย์อย่างจริงจังมาโดยตลอด
โฆษกประจำสำนักนายกรัฐมนตรี กล่าวว่า นายกรัฐมนตรีกำชับเน้นย้ำมาตลอด ให้ทุกส่วนราชการช่วยเหลือและคุ้มครองเหยื่อจากการค้ามนุษย์ โดยไม่เลือกปฏิบัติในทุกเชื้อชาติเป็นการเร่งด่วน เพื่อร่วมคืนศักดิ์ศรีความเป็นมนุษย์ให้เหยื่อที่ได้รับการบังคับกดขี่ โดยเฉพาะการค้าประเวณี และการใช้ความรุนแรงที่ยังคงเหลืออยู่ ในส่วนของเจ้าหน้าที่ภาครัฐหากเข้าไปมีส่วนร่วมกับการค้ามนุษย์จะต้องดำเนินคดีอย่างเด็ดขาด ให้ถึงที่สุด ไม่ว่าจะมีตำแหน่งสูงแค่ไหนก็ตาม ห้ามละเว้นทุกกรณี
นายธนกรฯ กล่าวต่อไปว่า ด้วยความมุ่งมั่นทุ่มเทของรัฐบาลในการแก้ไขปัญหากาค้ามนุษย์อย่างจริงจัง ทำให้ประชาชนเชื่อมั่นรัฐบาลว่ามึความตั้งใจแก้ไขปัญหามากกว่ารัฐบาลที่ผ่านมา สอดคล้องกับผลสำรวจของซูเปอร์โพล (SUPER POLL) ส่วนใหญ่หรือร้อยละ 76.0 ระบุ รัฐบาล พลเอก ประยุทธ์ จันทร์โอชา ให้ความสำคัญต่อด้านมนุษยธรรมและการคุ้มครองมากกว่าอดีตที่ผ่านมา โดยเฉพาะการต่อต้านการค้ามนุษย์ ในขณะที่ร้อยละ 72.7 เห็นความสำคัญและตระหนักต่อเรื่องของมนุษยธรรม สิทธิมนุษยชน เสรีภาพและต้องการความคุ้มครองจากรัฐมากขึ้นในกลุ่มเด็ก เยาวชน และผู้หญิง ร้อยละ 75.1 เชื่อมั่นว่า ความตั้งใจจริงของรัฐบาล การใส่ใจจริงจังในหน้าที่ของส่วนราชการที่เกี่ยวข้อง และการมีส่วนร่วมของประชาชนอย่างกว้างขวาง มีส่วนสำคัญในการป้องกันและแก้ปัญหาการค้ามนุษย์อย่างยั่งยืน
"ยืนยันการแก้ไขปัญหาการค้ามนุษย์มีผลสำเร็จที่เป็นรูปธรรมที่ดีขึ้น ด้วยการทำงานร่วมกับอย่างบูรณาการของทุกภาคส่วน การอภิปรายของนายรังสิมันต์ โรม ส.ส.บัญชีรายชื่อ พรรคก้าวไกล พยายามบิดเบือนข้อมูล ให้ประชาชนสับสน สร้างความเข้าใจผิดถึงประเด็นการค้ามนุษย์ รัฐบาลชุดปัจจุบันไทยพยายามแก้ปัญหาต่างๆ ที่เรื้อรังมานาน ถ้ารักประเทศ หวังดีต่อประเทศ อย่างที่กล่าว ก็ต้องร่วมมือ ร่วมใจแก้ไขปัญหาร่วมกัน เพื่อ เดินหน้าประเทศไทยให้ดียิ่งขึ้น ก้าวผ่านปัญหาต่างๆ ไปด้วยกัน ด้วยความรักความสามัคคี" นายธนกรฯ กล่าว
----------------------------------
วันอังคารที่ 28 มิถุนายน 2565
รองเลขาธิการคณะกรรมการส่งเสริมการลงทุน ได้เป็นสักขีพยานในการลงนามความร่วมมือ (MOU)
รองเลขาธิการคณะกรรมการส่งเสริมการลงทุน ได้เป็นสักขีพยานในการลงนามความร่วมมือ (MOU)
เมื่อวันที่ 23 มิถุนายน 2565 นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน ได้เป็นสักขีพยานในการลงนามความร่วมมือ (MOU) ระหว่างหน่วยงานส่งเสริมอุตสาหกรรมของเมืองชางวอน ประเทศเกาหลีใต้ (Changwon Industry Promotion Agency) กับสมาคมการค้าผู้ประกอบการผลิตเครื่องจักร ชิ้นส่วนโลหะและอุตสาหกรรมสนับสนุนไทย (MiC-T) ณ โรงแรมแกรนด์ เซ็นเตอร์ พอยต์ เทอร์มินัล 21 ในโอกาสที่เมืองชางวอนได้นำบริษัทผู้ผลิตชิ้นส่วนยานยนต์จากเกาหลีใต้ เดินทางมาศึกษาลู่ทางการลงทุน และจับคู่เจรจาธุรกิจกับผู้ประกอบการไทย
นอกจากนี้ ยังได้หารือความร่วมมือในการส่งเสริมการลงทุนระหว่างไทย-เกาหลีใต้ โดยเฉพาะในอุตสาหกรรมยานยนต์ไฟฟ้า (EV) และอุตสาหกรรมเป้าหมายอื่นๆ ของประเทศไทย ซึ่งจะเป็นการตอกย้ำความสัมพันธ์และความร่วมมือที่บีโอไอได้ลงนาม MOU ไว้กับเมืองชางวอนเมื่อปี 2562 ให้มีความแน่นแฟ้นยิ่งขึ้น
เมืองชางวอน เป็นแหล่งอุตสาหกรรมที่สำคัญของเกาหลีใต้ มีผู้ประกอบการมากกว่า 4,500 บริษัท และมีชื่อเสียงด้านเทคโนโลยียานยนต์ นอกจากนี้ อุตสาหกรรมอื่นๆ ที่มีความโดดเด่น เช่น อิเล็กทรอนิกส์ เครื่องจักร อุตสาหกรรมป้องกันประเทศ พลังงาน และโลจิสติกส์ โดยเมืองชางวอนเป็นทั้งฐานการผลิตและฐานการวิจัยและพัฒนาของบริษัทชั้นนำ เช่น กลุ่มดูซาน ฮันฮวา ฮุนได แอลจี เอสทีเอ็กซ์ เป็นต้น
วันศุกร์ที่ 14 มกราคม 2565
กระทรวงการคลังยังอยู่ระหว่างการพิจารณาการดำเนิน “โครงการคนละครึ่ง ระยะที่ 4”
ตามที่ได้มีกระแสข่าวว่าจะมีการเปิดรับลงทะเบียนเข้าร่วมโครงการคนละครึ่ง ระยะที่ 4 ในวันที่ 16 มกราคม 2565 โดยให้ประชาชนกลุ่มเก่าที่เคยได้รับสิทธิกดยืนยันสิทธิ และให้ประชาชนกลุ่มใหม่จำนวน 5 ล้านคน ลงทะเบียนเข้าร่วมโครงการนั้นไม่เป็นความจริง
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่ได้มีกระแสข่าวว่าจะมีการเปิดรับลงทะเบียนเข้าร่วมโครงการคนละครึ่ง ระยะที่ 4 ในวันที่ 16 มกราคม 2565 โดยให้ประชาชนกลุ่มเก่าที่เคยได้รับสิทธิกดยืนยันสิทธิ และให้ประชาชนกลุ่มใหม่จำนวน 5 ล้านคนลงทะเบียนเข้าร่วมโครงการนั้นไม่เป็นความจริง ขอให้ประชาชนอย่าหลงเชื่อ
โฆษกกระทรวงการคลัง ขอชี้แจงว่า ขณะนี้กระทรวงการคลังยังอยู่ระหว่างการพิจารณารายละเอียดการดำเนินโครงการคนละครึ่ง ระยะที่ 4 อาทิ จำนวนสิทธิที่จะเข้าร่วมโครงการ วันแรกที่จะเปิดรับลงทะเบียนซึ่งเบื้องต้นคาดว่าจะสามารถเปิดรับลงทะเบียนได้ในช่วงกลางเดือนกุมภาพันธ์ 2565 และสำหรับวันเริ่มใช้สิทธิโครงการคาดว่าจะอยู่ช่วงปลายเดือนกุมภาพันธ์ 2565 เป็นต้น ดังนั้น ขอให้ทุกท่านติดตามข้อมูลข่าวสารที่เกี่ยวข้องกับรายละเอียดโครงการคนละครึ่ง ระยะที่ 4 ผ่านช่องทางการประชาสัมพันธ์ต่างๆ ของกระทรวงการคลังต่อไป
สำนักงานเศรษฐกิจการคลัง halfhalf@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันจันทร์ที่ 27 มิถุนายน 2565
​รัฐบาลเชิญชวนภาคธุรกิจท่องเที่ยวจัดแคมเปญ ออกโปรโมชั่นดึงดูดนักท่องเที่ยวเพิ่ม เผย IATA ประเมินล่าสุดปีนี้ต่างชาติเข้าไทยเกิน 10 ล้านคน
​รัฐบาลเชิญชวนภาคธุรกิจท่องเที่ยวจัดแคมเปญ ออกโปรโมชั่นดึงดูดนักท่องเที่ยวเพิ่ม เผย IATA ประเมินล่าสุดปีนี้ต่างชาติเข้าไทยเกิน 10 ล้านคน
วันที่ 27 มิ.ย. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า กระทรวงคมนาคมได้รายงานให้พล.อ.ประยุทธ์ จันทร์โอชา นายกรัฐมนตรีและรมว.กลาโหม ทราบว่าล่าสุดสมาคมขนส่งทางอากาศระหว่างประเทศ หรือ IATA ได้การคาดการณ์การจราจรทางอากาศและจำนวนผู้เดินทางจากต่างประเทศมายังประเทศไทยในปี 2565 จะเกินกว่า 10 ล้านคน โดยการเพิ่มขึ้นของผู้เดินทางเป็นไปทิศทางเดียวกับทั่วโลก เนื่องจากหลายประเทศผ่อนคลายข้อจำกัดการเข้าประเทศ หลังคลายความกังวลต่อสถานการณ์โควิด19
โดยขณะนี้สำนักงานการบินพลเรือนแห่งประเทศไทย (กพท.)ได้หารือกับทุกสายการบินและผู้บริหารท่าอากาศยานทุกแห่ง เพื่อจัดเที่ยวบิน สลอตการบิน การเพิ่มบุคลากร ให้สอดคล้องกับจำนวนผู้โดยสาร โดยเฉพาะตั้งแต่วันที่ 1 ก.ค. 2565 เป็นต้นไปที่ผู้โดยสารขาเข้าระหว่างประเทศจะสูงขึ้นหลังการยกเลิกการลงทะเบียนในระบบ Thailand Pass สำหรับชาวต่างชาติ การเดินทางเข้าประเทศกลับสู่ภาวะปกติเช่นเดียวกับช่วงก่อนเกิดการแพร่ระบาดของโควิด19
น.ส.ไตรศุลี กล่าวว่า กระทรวงคมนาคมและกระทรวงการท่องเที่ยวและกีฬาได้หารือและเห็นสอดคล้องกันการดำเนินมาตรการผ่อนคลายของรัฐบาล สนับสนุนการเดินทางเข้าประเทศของนักท่องเที่ยวต่างชาติได้ระดับหนึ่ง แต่หากภาคธุรกิจด้านการท่องเที่ยวทั้งส่วนของโรงแรม ที่พัก ร้านอาหาร สถานที่ท่องเที่ยวต่างๆ ร่วมออกแคมเปญ จัดกิจกรรมโปรโมชั่นดึงดูดด้วยจะสามารถดึงดูดนักท่องเที่ยวให้เลือกประเทศไทยเป็นจุดหลายปลายทาง ยอดนักท่องเที่ยวจะสูงกว่าประมาณการได้ ซึ่งหมายถึงเม็ดเงินที่จะเข้ามาหมุนเวียนในเศรษฐกิจประเทศมากขึ้นด้วย
“รัฐบาลขอเชิญชวนผู้ประกอบการในภาคการท่องเที่ยวร่วมกับภาครัฐในการฟื้นฟูภาคการท่องเที่ยว โดยออกออมเปญ มีกิจกรรมทางการตลาด มีโปรโมชั่นต่างๆ เพื่อสร้างแรงดึงดูดให้นักท่องเที่ยวตัดสินใจมาประเทศไทย เมื่อการผ่อนคลายมาตรการของภาครัฐได้ประกอบกับแรงดึงดูดของเอกชนจะสร้างอิมแพคที่มากพอและทำให้ภาคท่องเที่ยวไทยฟื้นตัวได้เร็วยิ่งขึ้น” น.ศ.ไตรศุลี กล่าว
สำหรับข้อมูลผู้เดินทางเข้าประเทศไทยของนักท่องเที่ยวต่างชาติสะสมทุกตั้งแต่วันที่ 1 ม.ค. -26 มิ.ย. 2565 รวม 2,027,230 คน โดยประเทศที่เดินทางเข้าไทยมามากที่สุด 5 อันดับแรก ได้แก่ อินเดีย 220,962 คน มาเลเซีย 184,782 คน สหราชอาณาจักร 121,328 คน สิงคโปร์ 121,264 คน และสหรัฐฯ 102,964 คน
ส่วนด่านที่มีผู้เดินทางผ่านมาที่สุด 5 อันดับแรก ได้แก่ ด่านท่าอากาศยานสุวรรณภูมิ 1,224,951 คน ท่าอากาศยานภูเก็ต 472,276 คน ท่าอากาศยานดอนเมือง 91,001 คน ด่านสะเดา 56,186 คน และด่านหนองคาย 28,579 คน
..........................
วันอังคารที่ 2 พฤศจิกายน 2564
รมว.อว. เป็นประธานการประชุมคณะกรรมการข้าราชการพลเรือนในสถาบันอุดมศึกษา ครั้งที่ 7/2564
รมว.อว. เป็นประธานการประชุมคณะกรรมการข้าราชการพลเรือนในสถาบันอุดมศึกษา ครั้งที่ 7/2564
(27 ตุลาคม 2564) ศ. (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานการประชุมคณะกรรมการข้าราชการพลเรือนในสถาบันอุดมศึกษา ครั้งที่ 7/2564 โดยมี ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษาฯ, ดร.พัชรินรุจา จันทโรนานนท์ ที่ปรึกษารัฐมนตรีว่าการกระทรวงการอุดมศึกษาฯ และ ศ.ดร.ศุภชัย ปทุมนากุล รองปลัดกระทรวงการอุดมศึกษาฯ ร่วมประชุม ณ ห้องประชุมรัฐมนตรี ชั้น 2 อาคารพระจอมเกล้า สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
วันอาทิตย์ที่ 17 เมษายน 2565
โฆษกรัฐบาลสวน “เพื่อไทย” ไร้หนทางหาข้อมูลลุยศึกซักฟอก หันเสี้ยมพรรคร่วมรัฐบาลให้แตกคอกันเอง จวกไม่ช่วยแก้ปัญหาที่ตัวเองก่อไว้ ยังคอยขัดแข้งขัดขารัฐบาลแก้ปัญหาให้ประชาชน
โฆษกรัฐบาลสวน “เพื่อไทย” ไร้หนทางหาข้อมูลลุยศึกซักฟอก หันเสี้ยมพรรคร่วมรัฐบาลให้แตกคอกันเอง จวกไม่ช่วยแก้ปัญหาที่ตัวเองก่อไว้ ยังคอยขัดแข้งขัดขารัฐบาลแก้ปัญหาให้ประชาชน แนะแก้ปัญหาในพรรคตัวเองให้จบก่อน
วันที่ 17 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายสุทิน คลังแสงส.ส.มหาสารคาม พรรคเพื่อไทย ในฐานะประธานคณะกรรมการประสานงานพรรคร่วมฝ่ายค้าน หรือวิปฝ่ายค้าน ระบุว่า การอภิปรายไม่ไว้วางใจครั้งนี้ คนที่จะหลับหูหลับตายกมือแล้วอุ้มกันไปต้องคิดหนัก เพราะใกล้เลือกตั้งใหญ่ ถ้าพรรคร่วมรัฐบาลยกมือให้ แล้วค้านความรู้สึกประชาชน จะถูกประชาชนลงโทษว่า เมื่อฝ่ายค้านเริ่มหมดหนทางหาข้อมูลมาอภิปรายไม่ไว้วางใจรัฐบาล เพราะรัฐบาลไม่ได้ทำอะไรผิด ก็หันมาใช้วิธีเดิมคือ เสี้ยมให้พรรคร่วมรัฐบาลแตกคอกันเอง แสดงให้เห็นว่าฝ่ายค้านหมดมุกแล้วจริงๆ แล้วแบบนี้ประชาชนยังหวังอะไรกับฝ่ายค้านได้อีกบ้าง หรือที่ผ่านมางานสภาฯ ไม่ค่อยอยากทำ เอาแต่ออกไปผสมโรงกับม็อบบนท้องถนน พอถึงเวลาต้องทำงานตามหน้าที่ของตัวเองในสภาฯ อย่างจริงจังขึ้นมาบ้าง เลยลืมไปหมดแล้วว่าต้องทำงานกันอย่างไร อย่างไรก็ตาม ไม่ว่าฝ่ายค้านจะโหมโรงรายวันขนาดไหน รัฐบาลก็พร้อมชี้แจงเสมอ เพราะไม่ได้ทำอะไรผิด ดังนั้น ขอให้ฝ่ายค้านทำการบ้านให้ดี อย่างน้อยก็เพื่อไม่ให้ประชาชนต้องผิดหวังซ้ำแล้วซ้ำอีกกับบทบาทหน้าที่ของฝ่ายค้านในสภาฯ
“ที่คุยว่าจะอภิปรายพุ่งเป้าไปที่ความผิดพลาดในการบริหารราชการแผ่นดิน เพื่อให้รู้ถึงความทุกข์ยากของประชาชนที่กำลังประสบอยู่นั้น ก็ควรจะพูดถึงที่มาที่ไปด้วยว่า ที่วันนี้ประชาชนยังต้องลำบากเพราะรัฐบาลชุดที่แล้วทุจริตกันขนาดไหน อดีตรัฐมนตรีกี่คนแล้วที่ต้องติดคุก อดีตนายกฯ ทิ้งคนอื่นให้เผชิญชะตากรรมแต่ตัวเองรีบหนีไปต่างประเทศ รัฐบาลชุดปัจจุบันจึงต้องเข้ามาแก้ไขปัญหาให้กับประชาชน ที่สำคัญ นอกจากฝ่ายค้านจะไม่ช่วยแก้ปัญหาที่ตัวเองก่อไว้แล้ว ยังออกไปผสมโรงกับม็อบบนถนน คอยขัดแข้งขัดขา ขวางการแก้ปัญหาให้กับประชาชนอีก ไม่อย่างนั้นวันนี้ประเทศคงฟื้นตัวได้เร็วกว่านี้ไปแล้ว อย่างไรก็ตาม ก่อนจะเสี้ยมให้พรรคร่วมรัฐบาลแตกคอกันเองนั้น พรรคเพื่อไทยควรไปจัดการปัญหาภายในของพรรคตัวเองก่อนจะดีกว่า เพราะล่าสุดเห็นอดีตคนในพรรคเดียวกันออกมาแฉว่า ถูกดีดออกจากกลุ่มไลน์เพียงเพราะพูดความจริงที่ขัดหูคนในพรรคเพื่อไทยเข้า แล้วแบบนี้จะให้ประชาชนไว้วางใจได้อย่างไร” นายธนกร กล่าว
.....................
วันอาทิตย์ที่ 21 สิงหาคม 2565
รฟม. ฉลองครบรอบ 30 ปี แจกบัตรโดยสาร มูลค่า 300 บาท  ฟรี 300 ใบ
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ฉลองครบรอบ 30 ปี มอบของขวัญสุดพิเศษ ด้วยการแจกบัตรโดยสาร MRT Plus ประเภทบุคคลทั่วไป มูลค่า 300 บาท จำนวน 300 ใบ ฟรี โดยมีรายละเอียดกิจกรรมดังนี้
1. จัดกิจกรรมออนไลน์ แจกบัตรโดยสาร MRT Plus ประเภทบุคคลทั่วไป จำนวน 100 ใบ เพียงลงทะเบียนผ่านลิงก์https://bit.ly/3T1AvOIตั้งแต่วันนี้ - 22 สิงหาคม 2565 และประกาศผลผู้โชคดีในวันที่ 24 สิงหาคม 2565 ผ่านทางเฟซบุ๊ก: MRT Purple Line
2. จัดกิจกรรมแจกบัตรโดยสาร MRT Plus ประเภทบุคคลทั่วไป จำนวน 200 ใบ ณ บูธกิจกรรมในสถานีรถไฟฟ้า MRT ในวันที่ 25 - 26 สิงหาคม 2565 ตั้งแต่เวลา 12:00 น. เป็นต้นไป
- วันที่ 25 สิงหาคม 2565 ณ สถานีพหลโยธิน บริเวณทางออกที่ 4 จำนวน 100 ใบ
- วันที่ 26 สิงหาคม 2565 ณ สถานีเตาปูน บริเวณทางออกที่ 3 จำนวน 100 ใบ
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันศุกร์ที่ 6 พฤษภาคม 2565
โฆษกรัฐบาลสวน “ปลอดประสพ” นายกฯ ตั้งใจเข้ามาเพื่อเปลี่ยนแปลงแก้ไข เน้นทำงานมากกว่าเล่นเกมการเมือง ลั่น “บิ๊กตู่” คือผู้นำที่ดีตั้งใจทำงานเพื่อประชาชน ขอทุกฝ่ายเพลาการเมือง
โฆษกรัฐบาลสวน “ปลอดประสพ” นายกฯ ตั้งใจเข้ามาเพื่อเปลี่ยนแปลงแก้ไข เน้นทำงานมากกว่าเล่นเกมการเมือง ลั่น “บิ๊กตู่” คือผู้นำที่ดีตั้งใจทำงานเพื่อประชาชน ขอทุกฝ่ายเพลาการเมือง
วันที่ 6 พฤษภาคม 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายปลอดประสพ สุรัสวดี อดีตรองนายกรัฐมนตรี ระบุว่า ประเทศไทยเป็นอะไรไปแล้ว สังคมถดถอย ตกต่ำ ถ้าได้ผู้นำใหม่น่าจะดีว่า พล.อ.ประยุทธ์ จันทร์โอชา นายกฯ และ รมว.กลาโหม เข้ามาบริหารประเทศโดยผ่านการโหวตของ ส.ส.ส่วนใหญ่ในสภาฯ ซึ่งถือเป็นเสียงตัวแทนของประชาชนที่เลือกท่านนายกฯ ให้เข้ามาแก้ปัญหาของประชาชนที่มีมากมายในขณะนั้น เนื่องจากรัฐบาลชุดที่แล้วปล่อยให้มีการทุจริตมากมายจนประชาชนรับไม่ได้ อดีตรัฐมนตรีหลายคนก็ถูกตัดสินจำคุก ทั้งนี้ พล.อ.ประยุทธ์มีความเหมาะสมมากที่สุด เพราะมีความเด็ดขาดกับการทุจริต ทุกนโยบายของรัฐบาลก็เข้าถึงตั้งแต่ระดับรากหญ้า จนประชาชนต่างเรียกร้องให้มีการขยายโครงการออกไปเรื่อยๆ ยืนยันว่า พล.อ.ประยุทธ์คือทางออกที่ดีที่สุดในปัจจุบัน มีนโยบายที่ดีที่สุด และสามารถนำไปปฏิบัติได้จริง
“นายกฯ ตั้งใจเข้ามาเพื่อเปลี่ยนแปลงแก้ไข ไม่เน้นแก้ตัวแล้วโยนผิดให้คนอื่นเหมือนรัฐบาลในอดีต นายกฯ เน้นทำงานมากกว่าเล่นเกมการเมือง ขอให้ทุกฝ่ายเพลาการเมืองลงบ้าง ที่สำคัญ จริงจังกับการทุจริตและการปฏิบัติหน้าที่โดยมิชอบ ซึ่งนายปลอดประสพน่าจะทราบดี หลังถูกศาลฎีกาพิพากษา จำคุก 1 ปี 8 เดือน โดยไม่รอลงอาญา ในคดีโยกย้ายไม่ชอบ ตามความผิดตามมาตรา 157” นายธนกร กล่าว
วันอังคารที่ 24 พฤษภาคม 2565
กระทรวงเกษตรฯ ลั่นเด็กนักเรียนไทยต้องได้ดื่มนมโรงเรียนครบ 260 วัน ตลอดหนึ่งปีการศึกษา 2565
กระทรวงเกษตรฯ ลั่นเด็กนักเรียนไทยต้องได้ดื่มนมโรงเรียนครบ 260 วัน ตลอดหนึ่งปีการศึกษา 2565
นายสัตวแพทย์สมชวนรัตนมังคลานนท์รองปลัดกระทรวงเกษตรและสหกรณ์เป็นประธานการประชุมคณะกรรมการอาหารนมเพื่อเด็กและเยาวชนครั้งที่3/2565ณห้องประชุมกระทรวงเกษตรและสหกรณ์และผ่านโปรแกรมประชุมออนไลน์ทางไกล(โปรแกรมZoom Conference )โดยมีนายสัตวแพทย์ชัยวัฒน์โยธคลรองอธิบดีกรมปศุสัตว์พร้อมด้วยหัวหน้าส่วนราชการที่เกี่ยวข้องเข้าร่วมประชุม
นายสัตวแพทย์สมชวนเปิดเผยว่าการประชุมของคณะกรรมการอาหารนมเพื่อเด็กและเยาวชนในวันนี้ได้พิจารณาเห็นชอบเรื่องหลักเกณฑ์และวิธีการดำเนินงานโครงการอาหารเสริม(นม)โรงเรียนประจำปีการศึกษา2565ในประเด็นการคุ้มครองผู้ประกอบการผลิตภัณฑ์นมที่ยื่นสิทธิเข้าร่วมโครงการไม่เกิน5ตันต่อวัน
สำหรับแนวทางการดำเนินงานจัดซื้อนมโรงเรียนประจำปีการศึกษา2565ให้เด็กนักเรียนได้ดื่มนมโรงเรียนครบ260วันนั้นตามมติคณะรัฐมนตรีเมื่อวันที่26มีนาคม2565ได้พิจารณาทบทวนกลไกการบริหารจัดการโครงการอาหารเสริม(นม)โรงเรียนมีมติให้นักเรียนต้องได้ดื่มนมโรงเรียนเป็นเวลา260วันต่อปีการศึกษาและจากประกาศคณะกรรมการอาหารนมเพื่อเด็กและเยาวชนพิจารณาข้อหารือประกาศคณะกรรมการอาหารนมเพื่อเด็กและเยาวชนกำหนดให้หน่วยจัดซื้อนมโรงเรียนให้เด็กนักเรียนดื่มเป็นเวลา260วันต่อปีการศึกษาในที่ประชุมเห็นชอบให้หน่วยจัดซื้อ/โรงเรียนเอกชนจัดซื้อนมโรงเรียนชดเชยตามจำนวนวันที่เด็กนักเรียนยังไม่ได้ดื่มนมโรงเรียนนับแต่วันเปิดภาคเรียนโดยวันเปิดภาคเรียนคือวันที่กระทรวงศึกษาธิการกำหนดหรือตามประกาศของโรงเรียนและจัดซื้อให้เด็กนักเรียนได้ดื่มนมโรงเรียนครบ260วันต่อปีการศึกษารวมทั้งส่งผลให้เกษตรกรสามารถขายน้ำนมดิบให้กับผู้ประกอบการในโครงการอาหารเสริม(นม)โรงเรียนได้ครบ260วัน
นอกจากนี้ยังได้มีการพิจารณาการจัดสรรสิทธิและพื้นที่การจำหน่ายโครงการอาหารเสริม(นม)โรงเรียนประจำปี2565เพื่อให้การดำเนินงานเป็นไปอย่างมีประสิทธิภาพและเด็กได้ดื่มนมโรงเรียนได้เร็วที่สุดที่ประชุมมีมติเห็นชอบการแจ้งเวียนมติรับทราบผลการจัดสรรสิทธิและพื้นที่การจำหน่ายโครงการอาหารเสริม(นม)โรงเรียนประจำปี2565ของทุกกลุ่มพื้นที่แทนการจัดประชุมเพื่อให้ผู้ประกอบการสามารถดำเนินการทำสัญญาซื้อขายนมโรงเรียนกับหน่วยจัดซื้อโดยเร็วต่อไป
วันอังคารที่ 14 ธันวาคม 2564
โฆษกรัฐบาลเปิดแผนการฉีดวัคซีนกระตุ้นเข็ม 3 สำหรับประชาชน สามารถเข้ารับการฉีดวัคซีน Pfizer /Moderna เป็นเข็มกระตุ้น “นายกฯ”ขอบคุณประชาชนให้ความร่วมมืออย่างดี
โฆษกรัฐบาลเปิดแผนการฉีดวัคซีนกระตุ้นเข็ม 3 สำหรับประชาชนที่ฉีด AstraZeneca เข็มที่ 1 และ 2 / วัคซีนสูตรไขว้ สามารถเข้ารับการฉีดวัคซีน Pfizer /Moderna เป็นเข็มกระตุ้น โดยเว้นระยะห่างตั้งแต่ 3 – 6 เดือนขึ้นไป “นายกฯ”ขอบคุณประชาชนให้ความร่วมมืออย่างดี
(14 ธ.ค. 64) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ในการประชุมศูนย์บริหารสถานการณ์โควิด-19 วานนี้ เห็นชอบแผนการบริหารจัดการวัคซีนโควิด-19 ภายในเดือนธันวาคม 2564 โดยจะให้มีบริการฉีดวัคซีนอย่างน้อยจำนวน 6.6 ล้านโดส แบ่งเป็น เข็มที่ 1 จำนวน 3.1 ล้านโดส เข็มที่ 2 จำนวน 2.3 ล้านโดส และเข็มที่ 3 จำนวน 1.2 ล้านโดส และจะดำเนินการแผนการฉีดวัคซีนเข็มกระตุ้นตามแนวทางใหม่ตามคำแนะนำการฉีดวัคซีนโควิด-19 เข็มกระตุ้นจากที่ประชุมคณะอนุกรรมการสร้างเสริมภูมิคุ้มกันโรค ดังนี้
- ประชาชนที่ได้รับการฉีดวัคซีนเข็มที่ 2 ในเดือนสิงหาคม – กันยายน 2564 สามารถเข้ารับวัคซีนเข็มกระตุ้นในเดือนธันวาคม 2564
- ประชาชนที่ได้รับการฉีดวัคซีนเข็มที่ 2 ในเดือนกันยายน – ตุลาคม 2564 สามารถเข้ารับวัคซีนเข็มกระตุ้นในเดือนมกราคม 2565
- ประชาชนที่ได้รับการฉีดวัคซีนเข็มที่ 2 ในเดือนตุลาคม – พฤศจิกายน 2564 สามารถเข้ารับวัคซีนเข็มกระตุ้นในเดือนกุมภาพันธ์ 2565
- ประชาชนที่ได้รับการฉีดวัคซีนเข็มที่ 2 ในเดือนพฤศจิกายน – ธันวาคม 2564 สามารถเข้ารับวัคซีนเข็มกระตุ้นในเดือนมีนาคม 2565
ทั้งนี้ ประชาชนที่ได้รับวัคซีนเข็มที่ 1 และ 2 เป็น AstraZeneca สามารถรับวัคซีนเข็มกระตุ้นเป็น Pfizer หรือ Moderna โดยเว้นระยะห่างตั้งแต่ 3 – 6 เดือนขึ้นไป หลังเข็มที่ 2 สำหรับประชาชนที่ได้รับวัคซีนเข็มที่ 1 และ 2 เป็น Pfizer หรือ Moderna สามารถรับวัคซีนเข็มกระตุ้นเป็น Pfizer หรือ Moderna โดยเว้นระยะห่างตั้งแต่ 6 เดือนขึ้นไป รวมถึงประชาชนที่ได้รับการฉีดวัคซีนสูตรไขว้ เข็มที่ 1 Sinovac หรือ Sinopharm เข็มที่ 2 AstraZeneca สามารถรับวัคซีนเข็มกระตุ้นเป็น AstraZeneca/ Pfizer หรือ Moderna โดย ศบค. มีแผนการฉีดวัคซีนเข็มที่ 3 เพิ่มอย่างน้อย 23 ล้านโดส ภายในเดือนมีนาคม 2565 เพื่อเป็นการกระตุ้นภูมิคุ้มกันแก่ประชาชน
โฆษกประจำสำนักนายกรัฐมนตรี กล่าวว่า ที่ประชุม ศบค. ยังเห็นชอบแผนการบริหารจัดการวัคซีนโควิด-19 ของประเทศไทย ในปี 2565 โดยรัฐบาลตั้งเป้าจะจัดหาวัคซีนจำนวน 120 ล้านโดส จากบริษัทผู้ผลิตหลายบริษัทด้วยกัน อาทิ AstraZeneca Pfizer และวัคซีนชนิด Protein Subunit เพื่อให้ประชาชนได้รับการฉีดวัคซีนอย่างเพียงพอและครอบคลุมอย่างน้อยร้อยละ 80 ของประชากรทุกคนในประเทศไทย สำหรับกลุ่มเป้าหมายอายุต่ำกว่า 12 ปี สามารถได้รับการฉีดวัคซีนตามความสมัครใจของเด็กและผู้ปกครอง ส่วนผู้ที่ยังไม่เคยรับการฉีดวัคซีน สามารถเข้ารับการฉีดวัคซีนแบบ walk-in ได้ตามสถานพยาบาลหรือศูนย์บริการฉีดวัคซีนอีกด้วย อย่างไรก็ตามพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมขอบคุณพี่น้องประชาชนที่ให้ความร่วมมือในการป้องกันโควิด-19อย่างดีทำให้สถานการณ์ต่างๆดีขึ้น
วันอังคารที่ 2 พฤศจิกายน 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ได้ให้สหพันธ์การขนส่งทางบกแห่งประเทศไทย เข้าพบเพื่อชี้แจงถึงความเดือดร้อนที่ได้รับผลกระทบจากราคาน้ำมันดีเซลที่ปรับสูงขึ้น
...
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ผู้แทนสหพันธ์การขนส่งทางบกแห่งประเทศไทยเข้าพบ เพื่อชี้แจงถึงความเดือดร้อนของผู้ประกอบการขนส่งที่ได้รับผลกระทบจากราคาน้ำมันดีเซลที่ปรับเพิ่มสูงขึ้น โดยมี นางสุขสมรวย วันทนียกุล เลขานุการรัฐมนตรีว่าการกระทรวง นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม นายสมบูรณ์ หน่อแก้ว รองปลัดกระทรวงพลังงาน นางสาวรัชนีพร ธิติทรัพย์ ผู้ช่วยปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก และผู้เกี่ยวข้อง ร่วมหารือ ในวันที่ 1 พฤศจิกายน 2564 ณ ห้องประชุมกระทรวงคมนาคม
นายศักดิ์สยาม ชิดชอบ กล่าวว่า กระทรวงคมนาคมได้ให้สหพันธ์การขนส่งทางบกแห่งประเทศไทยเข้าพบเพื่อชี้แจงถึงความเดือดร้อนของผู้ประกอบการขนส่งที่ได้รับผลกระทบจากราคาน้ำมันดีเซลที่ปรับเพิ่มสูงขึ้น และชี้แจงถึงแนวทางการจัดกิจกรรม truck power เพื่อผลักดันข้อเรียกร้อง ดังนี้
1. ขอให้รัฐบาล โดยกระทรวงพลังงาน และกระทรวงเกษตรและสหกรณ์พิจารณาการนำน้ำมันปาล์มออกจากสัดส่วนการผสมของน้ำมันดีเซล เนื่องจากปัจจุบันราคาปาล์มเพิ่มสูงขึ้นมากกว่าน้ำมันดีเซลถึง 2 เท่าตัว เพื่อให้ราคาน้ำมันดีเซลสามารถลดลงได้ถึงลิตรละ 2 บาท
2. ขอให้รัฐบาล โดยกระทรวงการคลัง พิจาณาลดอัตราภาษีสรรพสามิตของน้ำมันดีเซล ที่ปัจจุบันสูงถึงเกือบ 6 บาท ให้ลดลง 3 บาท
การลดราคาทั้ง 2 ปัจจัย สามารถทำให้ราคาน้ำมันดีเซลลดลงเหลือลิตรละ 25 บาท ตามข้อเรียกร้อง และเน้นย้ำว่าราคาน้ำมันไม่ได้ส่งผลกระทบเพียงภาคการขนส่งเท่านั้น ยังกระทบต่อต้นทุนการผลิตสินค้าและต้นทุนของภาคการเกษตร ซึ่งในช่วงนี้อยู่ในช่วงฤดูการเก็บเกี่ยวและลำเลียงสินค้าการเกษตรเข้าสู่กระบวนการผลิต ราคาน้ำมันที่สูงส่งผลกระทบต่อระบบเศรษฐกิจโดยรวม ทั้งนี้ ในส่วนของผู้แทนกระทรวงพลังงานให้ข้อมูลว่าได้ดำเนินการหารือกับกระทรวงการคลังเพื่อขอลดอัตราภาษีสรรพสามิต ส่วนในประเด็นการปรับสัดส่วนน้ำมันปาล์มออกจากน้ำมันดีเซล คณะกรรมการนโยบายพลังงานมีมติยังคงสัดส่วนดังกล่าวไว้ตามเดิม
อย่างไรก็ตาม สหพันธ์ฯ ยืนยันว่าการจัดกิจกรรมดังกล่าวจะดำเนินการโดยไม่ให้เกิดผลกระทบต่อภาคธุรกิจและประชาชน รวมถึงเป็นไปภายใต้กรอบของกฎหมาย และเน้นย้ำขอให้รัฐบาลทบทวนการนำน้ำมันปาล์มออกจากน้ำมันดีเซลเพื่อให้เกิดความเป็นธรรมต่อประเทศโดยส่วนรวม โดยจะติดตามมาตรการแก้ไขปัญหาดังกล่าวจากรัฐบาลและหน่วยงานที่เกี่ยวข้องอีกครั้งก่อนที่จะพิจารณาจัดกิจกรรมอื่น ๆ ต่อไป
รัฐมนตรีว่ากระทรวงคมนาคม กล่าวเพิ่มเติมว่า ประเด็นการหารือในวันนี้จะนำเรียนพลเอกประยุทธ์ จันทร์โอชา นายกรัฐมนตรี เพื่อโปรดทราบ และหารือในที่ประชุมคณะรัฐมนตรี พร้อมทั้งนำประเด็นข้อเรียกร้องหารือร่วมกับกระทรวงพลังงาน กระทรวงเกษตรและสหกรณ์ เพื่อให้ภาคธุรกิจและระบบเศรษฐกิจในภาพรวมยังคงสามารถดำเนินการต่อไปได้ โดยในส่วนของการจัดกิจกรรม truck power ได้เน้นย้ำขอให้ดำเนินการในสถานที่ตั้งของผู้ประกอบการไม่ให้เกิดผลกระทบต่อภาคธุรกิจและประชาชน นอกจากนี้ สหพันธ์ฯ ยังขอให้กระทรวงคมนาคมพิจารณาชะลอการปรับขึ้นค่าทางด่วนที่จะมีการปรับขึ้นถึง 2 เท่าตัว ซึ่งจะส่งผลต่อต้นทุนภาคการขนส่งด้วยเช่นกัน โดยกระทรวงคมนาคมจะได้หารือกับผู้ได้รับสัมปทานถึงแนวทางความเป็นไปได้ในการช่วยเหลือผู้ประกอบการต่อไป
วันอังคารที่ 14 กันยายน 2564
PM chairs 2/2021 meeting of National Land Policy Committee
PM chairs 2/2021 meeting of National Land Policy Committee
September 13, 2021, at 1505hrs, at Bhakdi Bodin Building, Government House, Prime Minister and Defense Minister Gen. Prayut Chan-o-cha gave an interview, following the 2/2021 meeting of the National Land Policy Committee, that land policy is the Government’s key policy to promote proper productive land tenure and GAP certification of crops to facilitate exportation. The National Land Policy Committee is the Government’s mechanism to legalize productive land tenure in line with agro product demands. Legalization of productive land tenure will be expedited in all provinces to enhance efficiency and competitiveness of agricultural business and the country’s economic sector.
According to the Prime Minister, the National Land Policy Committee is considered the hardware, which should be operated in parallel with the software, that is, various digital platforms to enhance capacity and facilitate online trading. Ministry of Digital Economy and Society will be the implementing agency to develop Big Data that serves the purposes and promote use of digital technology in driving forward the country. The Prime Minister also emphasized that an important thing to beware of is data hacking.
วันศุกร์ที่ 6 สิงหาคม 2564
ธ.ก.ส. ขยายเวลาชำระหนี้ - งดคิดดอกเบี้ย 6 เดือน ช่วยเกษตรกรที่ได้รับผลกระทบจากโรคระบาดปศุสัตว์
ธ.ก.ส.ออกมาตรการช่วยเหลือเกษตรกร วิสาหกิจชุมชน สหกรณ์ที่ได้รับผลกระทบจากโรคระบาดปศุสัตว์ โดยเฉพาะโรคลัมปีสกิน ขยายระยะเวลาชำระหนี้ 1 ปี และลดดอกเบี้ยเงินกู้เหลือ 0% ต่อปี เป็นระยะเวลา 6 เดือน
ธ.ก.ส. ออกมาตรการช่วยเหลือเกษตรกร วิสาหกิจชุมชน สหกรณ์ที่ได้รับผลกระทบจากโรคระบาดปศุสัตว์ โดยเฉพาะโรคลัมปีสกิน ที่แพร่ระบาดในโค กระบือ และโรคระบาดอื่น ๆ ในสุกร โดยขยายระยะเวลาชำระหนี้ 1 ปี และลดดอกเบี้ยเงินกู้เหลือ 0% ต่อปี เป็นระยะเวลา 6 เดือน สามารถแจ้งความประสงค์ได้ตั้งแต่บัดนี้ถึง 31 ส.ค. 64 ณ ธ.ก.ส. ทุกสาขาทั่วประเทศ
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์โรคระบาดปศุสัตว์ โดยเฉพาะโรคลัมปี สกิน (Lumpy Skin Disease) ที่แพร่ระบาดในโค กระบือ และโรคระบาดอื่น ๆ ที่ระบาดในสุกร ซึ่งกระจายในทุกภูมิภาคของประเทศกว่า 62 จังหวัด ส่งผลกระทบต่อการประกอบอาชีพของเกษตรกรและผู้ประกอบธุรกิจด้านปศุสัตว์ ทำให้ราคาผลผลิตตกต่ำ อีกทั้งเกษตรกรมีรายได้ลดลงจนไม่สามารถส่งชำระหนี้ได้ตามกำหนด ดังนั้นเพื่อบรรเทาความเดือดร้อน และเป็นการช่วยเหลือให้เกษตรกรลูกค้าสามารถดำเนินธุรกิจต่อไปได้ ธ.ก.ส. จึงได้ดำเนินมาตรการให้ความช่วยเหลือลูกค้าที่ได้รับผลกระทบจากการแพร่ระบาดของโรคระบาดปศุสัตว์ ปี 2564 (ผู้เลี้ยงโค กระบือ และสุกร) ทั้งในส่วนของเกษตรกรลูกค้ารายคน วิสาหกิจชุมชน กลุ่มเกษตรกรและสหกรณ์การเกษตร ซึ่งมีหนี้คงเหลือ ณ วันที่ 1 กรกฎาคม 2564 และมีงวดชำระในปีบัญชี 2564 (งวดเดือนเมษายน 2564 - มีนาคม 2565) ไม่รวมหนี้ในโครงการนโยบายรัฐ (Public Service Account : PSA) โดยแจ้งเหตุความเสียหายจากสถานการณ์ดังกล่าวต่อสำนักงานปศุสัตว์อำเภอหรือสำนักงานปศุสัตว์จังหวัดและนำเอกสารจากสำนักงานปศุสัตว์ (กษ.01 หรือ กษ.02) มายื่นที่ ธ.ก.ส. สาขาที่ท่านเป็นลูกค้า
​ทั้งนี้มาตรการช่วยเหลือ กรณีที่มีหนี้วงเงินกู้เพื่อเป็นค่าใช้จ่าย ธ.ก.ส. จะขยายระยะเวลาชำระหนี้ออกไปเป็นระยะเวลา 1 ปี นับตั้งแต่วันครบกำหนดชำระหนี้เดิม และกรณีเงินกู้เพื่อเป็นค่าลงทุน จะทำการทบทวนกระแสเงินสดและปรับตารางการชำระหนี้ใหม่ให้สอดคล้องกับที่มาแห่งรายได้ของลูกค้า อีกทั้งยังลดอัตราดอกเบี้ยเงินกู้ เหลืออัตราร้อยละ 0 ต่อปี เป็นระยะเวลา 6 เดือน ตั้งแต่วันที่ 1 กันยายน 2564 – วันที่ 28 กุมภาพันธ์ 2565 โดยมีวงเงินให้ความช่วยเหลือ กรณีประเมินความเสียหายเกินร้อยละ 50 วงเงินช่วยเหลือเท่ากับต้นเงินกู้คงเหลือ หากเป็นเกษตรกรลูกค้ารายคนสูงสุดไม่เกิน 100,000 บาท วิสาหกิจชุมชนสูงสุดไม่เกิน 3 ล้านบาท กลุ่มเกษตรกรและสหกรณ์การเกษตรสูงสุดไม่เกิน 10 ล้านบาท กรณีประเมินความเสียหายไม่เกินร้อยละ 50 วงเงินช่วยเหลือครึ่งหนึ่งของต้นเงินกู้คงเหลือ หากเป็นเกษตรกรลูกค้ารายคนสูงสุดไม่เกิน 50,000 บาท วิสาหกิจชุมชนสูงสุดไม่เกิน 1.5 ล้านบาท กลุ่มเกษตรกรและสหกรณ์การเกษตรสูงสุดไม่เกิน 5 ล้านบาท
​เกษตรกรลูกค้า วิสาหกิจชุมชน กลุ่มเกษตรกรและสหกรณ์การเกษตรที่ประสบปัญหาสามารถยื่นเอกสารขอรับความช่วยเหลือได้ภายในวันที่ 31 สิงหาคม 2564 ณ ธ.ก.ส. ทุกสาขาทั่วประเทศ หรือสอบถามรายละเอียดเพิ่มเติมได้ที่ Call Center 02 555 0555
วันพฤหัสบดีที่ 11 สิงหาคม 2565
บีโอไอมอบวุฒิบัตรแก่ผู้ผ่านหลักสูตรสร้างนักลงทุนไทยในต่างประเทศ
บีโอไอมอบวุฒิบัตรแก่ผู้ผ่านหลักสูตรสร้างนักลงทุนไทยในต่างประเทศ
บีโอไอมอบวุฒิบัตรแก่ผู้ผ่านหลักสูตรสร้างนักลงทุนไทยในต่างประเทศ
เมื่อเร็วๆ นี้นายวิรัตน์ ธัชศฤงคารสกุล ที่ปรึกษาด้านการลงทุน (บีโอไอ) (ที่ 5 จากซ้ายบน) เป็นผู้แทนในการมอบวุฒิบัตรแก่ผู้เข้าผ่านการอบรมหลักสูตร “สร้างนักลงทุนไทยในต่างประเทศ” หรือ TOISC รุ่นที่ 20 จำนวน 21 คน จัดโดยกองพัฒนาผู้ประกอบการไทย ณ โรงแรมเมอร์เคียว กรุงเทพฯ
วันอังคารที่ 22 กุมภาพันธ์ 2565
รองนายกฯ วิษณุ หารือเอกอัครราชทูตเนเธอร์แลนด์ฯ พร้อมผลักดันความร่วมมือทางการค้า ตลอดจนยินดีแลกเปลี่ยนความรู้กระบวนการทางกฎหมายระหว่างกัน
รองนายกฯ วิษณุ หารือเอกอัครราชทูตเนเธอร์แลนด์ฯ พร้อมผลักดันความร่วมมือทางการค้า ตลอดจนยินดีแลกเปลี่ยนความรู้กระบวนการทางกฎหมายระหว่างกัน
วันนี้ (22 ก.พ. 2565) เวลา 14.00 น. ณ ห้องรับรอง 1 ตึกบัญชาการ 1 ทำเนียบรัฐบาล นายแร็มโก โยฮันเนิส ฟัน ไวน์คาร์เดิน (H.E. Mr. Remco Johannes van Wijngaarden) เอกอัครราชทูตราชอาณาจักรเนเธอร์แลนด์ประจำประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี ในโอกาสเข้ารับหน้าที่ สรุปสาระสำคัญดังนี้
รองนายกรัฐมนตรีกล่าวต้อนรับเอกอัครราชทูตเนเธอร์แลนด์ฯ ในโอกาสเข้ารับหน้าที่ในประเทศไทย โดยไทยและเนเธอร์แลนด์มีความสัมพันธ์ที่ใกล้ชิดและยาวนาน มีความร่วมมือระหว่างกันในหลายประเด็นสำคัญ พร้อมหวังว่า ความรู้ความสามารถและประสบการณ์การทำงานของเอกอัครราชทูตเนเธอร์แลนด์ฯ จะช่วยส่งเสริมและกระชับความสัมพันธ์อันดีระหว่างไทยกับเนเธอร์แลนด์ให้เพิ่มพูนมากยิ่งขึ้น
ด้านเอกอัครราชทูตเนเธอร์แลนด์ฯ ยินดีที่ได้หารือกับรองนายกรัฐมนตรีในวันนี้ ซึ่งไทยและเนเธอแลนด์มีความสัมพันธ์ที่ราบรื่นมาโดยเสมอ ยาวนานมากกว่า 400 ปี และรู้สึกยินดีที่ได้มารับหน้าที่ในประเทศไทย โดยได้รับการต้อนรับที่ดีจากรัฐบาลและได้มีโอกาสเข้าพบหารือกับบุคคลสำคัญของรัฐบาลไทยมาอย่างต่อเนื่อง พร้อมยืนยันสานต่อและกระชับความร่วมมือระหว่างกันในทุกด้านให้แน่นแฟ้นยิ่งขึ้น
รองนายกรัฐมนตรีและเอกอัครราชทูตเนเธอร์แลนด์ฯ เห็นพ้องที่จะกระชับความร่วมมือทางการค้าและการลงทุน โดยเอกอัครราชทูตเนเธอร์แลนด์ฯ กล่าวถึงความสัมพันธ์ทางเศรษฐกิจระหว่างทั้งสองประเทศย้อนไปถึงอดีตที่ทั้งสองฝ่ายค้าขาย และไปมาหาสู่กัน ซึ่งในปัจจุบันเนเธอร์แลนด์ลงทุนในไทยมากเป็นอันดับหนึ่งในประเทศกลุ่มสหภาพยุโรป ด้านรองนายกรัฐมนตรี ได้กล่าวเชิญชวนนักลงทุนชาวเนเธอร์แลนด์ฯ มาลงทุนในไทยมากขึ้น โดยเฉพาะในเขต EEC โดยเฉพาะในอุตสาหกรรมที่มีศักยภาพ
โอกาสนี้ ทั้งสองฝ่ายได้แลกเปลี่ยนความคิดเห็นถึงสถานการณ์ต่างๆ ในประเทศไทย ซึ่งทั้งสองฝ่ายได้แสดงความคิดเห็นอย่างสร้างสรรค์ และตรงไปตรงมาในส่วนของแนวทางตามหลักกฎหมาย โดยรองนายกรัฐมนตรีได้เน้นย้ำว่าไทยยืนยันปฏิบัติตามมาตรฐานและกฎหมายสากล
วันพุธที่ 8 มิถุนายน 2565
กยศ. ร่วมจัดมหกรรมไกล่เกลี่ยหนี้จังหวัดอุดรธานี วันที่ 10 มิ.ย. 65 ผู้ร่วมงานจะไม่ถูกดำเนินคดี
กยศ. ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน จ.อุดรธานี ในวันศุกร์ที่ 10 มิ.ย.2565 เชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้องซึ่งผู้กู้ยืมที่เข้าร่วมงานจะไม่ถูกดำเนินคดี
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน จังหวัดอุดรธานี ในวันศุกร์ที่ 10 มิถุนายน 2565 ณ ศูนย์ประชุมและจัดแสดงสินค้านานาชาติ มณฑาทิพย์ ฮอลล์ ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้องซึ่งผู้กู้ยืมที่เข้าร่วมงานจะไม่ถูกดำเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน จังหวัดอุดรธานี ในวันศุกร์ที่ 10 มิถุนายน 2565 ณ ศูนย์ประชุมและจัดแสดงสินค้านานาชาติ มณฑาทิพย์ ฮอลล์ จังหวัดอุดรธานี โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทำให้ผู้กู้ยืมเงินบางส่วนขาดรายได้และผิดนัดชำระหนี้ จนนำไปสู่การฟ้องร้องดำเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชำระหนี้ ที่ถูกบอกเลิกสัญญาและกำลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จำเป็นต้องดำเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดำเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชำระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชำระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอำนาจในการปลดภาระผู้ค้ำประกัน โดยกองทุนมีหลักการว่าจะยกเลิกการค้ำประกันของผู้ค้ำประกัน เมื่อผู้กู้ยืมได้ผ่อนชำระเงินต้นมาแล้วร้อยละ 25 ของเงินต้นที่ค้างชำระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
วันพฤหัสบดีที่ 18 สิงหาคม 2565
รัฐมนตรีว่าการกระทรวงยุติธรรม เปิดประชุม คณะกรรมการผู้ช่วย รมว.ยุติธรรม บอกเล่าผลงาน กระทรวงยุติธรรม ฝากช่วยประชาสัมพันธ์เครื่องมือช่วยชาวบ้าน
รัฐมนตรีว่าการกระทรวงยุติธรรม เปิดประชุม คณะกรรมการผู้ช่วย รมว.ยุติธรรม บอกเล่าผลงาน กระทรวงยุติธรรม ฝากช่วยประชาสัมพันธ์เครื่องมือช่วยชาวบ้านทั้งเงินเยียวยาเหยื่ออาญา กองทุนยุติธรรม และแจ้งเบาะแสยาเสพติดยันพร้อมสนับสนุนเต็มที่เพราะสังคมได้ประโยชน์
เมื่อวันที่ 18 ส.ค. เวลา 10.00 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เปิดการประชุมคณะกรรมการผู้ช่วยรัฐมนตรี ครั้งที่ 8/2565 โดยมี น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม และผู้ช่วยรัฐมนตรีทุกกระทรวง นายประวุธ วงศ์สีนิล รองปลัดกระทรวงยุติธรรม ร่วมประชุม ณ ห้องประชุม 10-01 อาคารกระทรวงยุติธรรม และผ่านระบบวิดีโอคอนเฟอเรนซ์
นายสมศักดิ์ กล่าวว่า ตำแหน่งผู้ช่วยรัฐมนตรี การทำงานก็เหมือนกับรัฐมนตรี และถือเป็นบทบาทสำคัญในการสนับสนุนการทำงานของนายกรัฐมนตรี คณะรัฐมนตรี และรัฐมนตรีแต่ละกระทรวง เนื่องจากผู้ช่วยรัฐมนตรี เป็นผู้ประสานงานในเรื่องสำคัญต่างๆ และยังเป็นผู้แทนของรัฐมนตรีในการรับฟังข้อเสนอแนะ รับข้อร้องเรียนหรือร้องทุกข์เกี่ยวกับนโยบาย ซึ่งต้องใช้ความมุ่งมั่นและทุ่มเทในการทำงานอย่างมาก ตนอยากบอกเล่า งานของกระทรวงยุติธรรม ที่เป็นเครื่องมือหนึ่งในการช่วยเหลือประชาชนได้ โดยที่ผ่านมาเราได้ จัดงานมหกรรมไกล่เกลี่ยหนี้สินครัวเรือน ซึ่งจัดไปแล้ว 74 ครั้ง ไกล่เกลี่ยสำเร็จ 59,259 ราย ลดค่าใช้จ่ายประชาชนได้ 5,393 ล้านบาท และยังมีการมอบเงินเยียวยาผู้เสียหายและจำเลยในคดีอาญาไปแล้ว 110,579 คน เป็นเงิน 6,236 ล้านบาท รวมถึงกองทุนยุติธรรม ให้ความช่วยเหลือประชาชนไปแล้ว 3,330 ราย รวมเป็นเงิน 264 ล้านบาท
นายสมศักดิ์ กล่าวอีกว่า เรายังได้จัดทำ พ.ร.บ.มาตรการป้องกันการกระทำผิดซ้ำในคดีความผิดเกี่ยวกับเพศหรือที่ใช้ความรุนแรง (JSOC) เพื่อสร้างความปลอดภัยให้กับสังคม โดยเฉพาะผู้หญิง ซึ่งได้รับคำชมจากคณะกรรมการกฤษฎีกาว่าเป็นกฎหมายที่ทันสมัย การจัดทำประมวลกฎหมายยาเสพติดฉบับใหม่ ที่เน้นการยึดทรัพย์ตัดวงจรเครือข่ายผู้ค้ายา ยึดทรัพย์ตามมูลค่ายาเสพติด หรือ แวลู เบท ย้อนหลังได้ถึง 10 ปี โดยกำหนดเป้ายึดทรัพย์ในปีนี้ 10,000 ล้านบาท โดยให้รางวัล เจ้าหน้าที่ 25% และผู้แจ้งเบาะแส 5% การปลดล็อกพืชกระท่อม ออกจากบัญชียาเสพติด เป็นพืชเศรษฐกิจตัวใหม่ และสุดท้ายคือ การขับเคลื่อนนิคมอุตสาหกรรมราชทัณฑ์ สร้างงานสร้างอาชีพให้ผู้ต้องขังเพื่อลดการกระทำผิดซ้ำ ซึ่งจะเป็นการลดความแออัดในเรือนจำได้อีกด้วย
"ผมขอฝากผู้ช่วยฯทุกท่าน ช่วยประชาสัมพันธ์เครื่องมือต่างๆเหล่านี้ของกระทรวงยุติธรรมในการช่วยเหลือชาวบ้าน และหวังว่าทุกกระทรวงจะร่วมมือบูรณาการ การทำงานในส่วนที่เกี่ยวข้องเพื่อช่วยเหลือประชาชนให้มากที่สุด กระทรวงยุติธรรมก็พร้อมที่จะร่วมมือและให้การสนับสนุนทุกกระทรวงเต็มที่อย่างแน่นอน เพราะเรื่องนี้สังคมได้ประโยชน์อย่างมาก" นายสมศักดิ์ กล่าว
วันอังคารที่ 25 มกราคม 2565
โฆษกรัฐบาลเผย “นายกฯ” ห่วงเฟกนิวส์โควิด-19 พุ่ง สร้างความสับสนให้ประชาชน ดีอีเอสเดินหน้าตรวจสอบรายวัน แก้ไขปัญหาจริงจัง เตือนประชาชน เลือกเชื่อ เลือกแชร์ และร่วมแจ้งเบาะแสข่าวปลอม
โฆษกรัฐบาลเผย “นายกฯ” ห่วงเฟกนิวส์โควิด-19 พุ่ง สร้างความสับสนให้ประชาชน ดีอีเอสเดินหน้าตรวจสอบรายวัน แก้ไขปัญหาจริงจัง เตือนประชาชน เลือกเชื่อ เลือกแชร์ และร่วมแจ้งเบาะแสข่าวปลอม
วันที่ 25 มกราคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พล.อ. ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนเกี่ยวกับสถานการณ์ข่าวปลอม ซึ่งอาจสร้างความสับสน เข้าใจผิดให้กับสังคมกระทบต่อประชาชนในวงกว้าง โดยล่าสุด กระทรวงดิจิทัลเพื่อเศรษฐกิจและสังคม (ดีอีเอส) ได้ทำการมอนิเตอร์และรับแจ้งข่าวปลอม (ประจำสัปดาห์) ระหว่างวันที่ 14-20 ม.ค. 65 โดยศูนย์ต่อต้านข่าวปลอมมีข้อความที่เข้ามาทั้งสิ้น 11,540,617 ข้อความ จากการคัดกรองมีข้อความที่ต้องดำเนินการตรวจสอบ (Verify) จำนวน 231 ข้อความ รวมเรื่องที่ต้องดำเนินการตรวจสอบ 116 เรื่อง โดยเป็นข่าวเกี่ยวกับโควิด 21 เรื่อง ขณะที่ภาพรวม แบ่งเป็น 4 กลุ่มข่าว ได้แก่ 1) กลุ่มนโยบายรัฐบาล/ข่าวสารทางราชการ 74 เรื่อง 2) กลุ่มผลิตภัณฑ์สุขภาพ รวมถึงสินค้าและบริการที่ผิดกฎหมายอื่น ๆ 29 เรื่อง 3) กลุ่มภัยพิบัติ 6 เรื่อง และ 4) กลุ่มเศรษฐกิจ 7 เรื่อง โดยในภาพรวมได้รับการตรวจสอบแล้ว 66 เรื่อง
โฆษกประจำสำนักนายกรัฐมนตรี กล่าวเพิ่มเติมถึงความคืบหน้าในการตรวจสอบข่าวปลอมพบว่า กระทรวงดิจิทัลฯ ได้รับผลตรวจสอบข่าวปลอมแล้ว 66 เรื่อง ซึ่งจำนวนกว่า 30 เรื่องเป็นข่าวจริง ถือเป็นเรื่องน่ายินดีที่จากการรณรงค์สร้างการรับรู้ของศูนย์ข่าวปลอม ทำให้ประชาชนรู้เท่าทันข่าวปลอมที่เผยแพร่บนโซเชียลมากขึ้น และตื่นตัวที่จะแจ้งเบาะแสมาให้เกิดการตรวจสอบ ทำให้สัดส่วนของข่าวจริงมีแนวโน้มขยับเพิ่มขึ้น ทั้งนี้ ประชาชนสามารถติดตามและแจ้งเบาะแสข่าวปลอม ได้ผ่านช่องทางต่าง ๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87
“นายกรัฐมนตรี มีความห่วงใยพี่น้องประชาชนโดยเฉพาะในช่วงการแพร่ระบาดของโควิด-19 ที่ทุกคนได้รับความเดือดร้อนอยู่แล้ว แต่ยังมีบางกลุ่มบางคนพยายามสร้างความสับสน สร้างกระแสข่าวปลอมกระจายรายวัน มุ่งสร้างความเข้าใจผิดในประเด็นต่าง ๆ โดยเฉพาะเรื่องข่าวปลอมโควิด-19 ที่ยอดรับเรื่องสูงขึ้นอย่างเห็นได้ชัด ขอความร่วมมือประชาชน เมื่อได้รับข้อมูลผ่านโซเชียลอย่าเพิ่งหลงเชื่อในทันที ควรตรวจสอบให้รอบด้าน เลือกเชื่อ เลือกแชร์ หรือแจ้งข้อมูลไปที่ศูนย์ต่อต้านข่าวปลอมเพื่อช่วยประสานงานกับหน่วยงานที่เกี่ยวข้องเพื่อตรวจสอบ และยืนยันข้อเท็จจริงต่อไป” นายธนกร กล่าว
วันพฤหัสบดีที่ 21 ตุลาคม 2564
โฆษกรัฐบาลเผย รัฐบาลน้อมรับเสียงสะท้อนประชาชน “นายก”มอบรอง นรม. วิษณุฯ พิจารณาวันหยุดราชการประจำภาคตะวันออก
โฆษกรัฐบาลเผย รัฐบาลน้อมรับเสียงสะท้อนประชาชน “นายก”มอบรอง นรม. วิษณุฯ พิจารณาวันหยุดราชการประจำภาคตะวันออก
นายธนกรวังบุญคงชนะเปิดเผยว่าพลเอกประยุทธ์จันทร์โอชานายกรัฐมนตรีรับฟังเสียงสะท้อนจากพี่น้องประชาชนเกี่ยวกับวันหยุดราชการประจำภาคโดยมอบหมายนายวิษณุ เครืองามรองนายกรัฐมนตรีพิจารณากำหนดวันหยุดราชการประจำภาคตะวันออกในช่วงวัน/เทศกาลที่เหมาะสมภายในปีนี้ต่อไปทั้งนี้คณะรัฐมนตรีมีมติเมื่อวันที่29ธันวาคม2563กำหนดวันหยุดราชการเพิ่มเป็นกรณีพิเศษและกำหนดวันหยุดราชการประจำภูมิภาครวมทั้งการเลื่อนวันหยุดชดเชยวันหยุดราชการประจำปี2564 ประกอบด้วย วันหยุดประจำภาคเหนือคือวันศุกร์ที่26มี.ค. 64 (ประเพณีไหว้พระธาตุ) ภาคอีสาน คือวันจันทร์ที่10พ.ค. 64 (ประเพณีงานบุญบั้งไฟ)
ภาคใต้คือวันพุธที่6ต.ค. 64 (ประเพณีสารทเดือนสิบ)และภาคกลางคือวันพฤหัสบดีที่21ต.ค. 64 (เทศกาลออกพรรษา) โดยสำนักเลขาธิการคณะรัฐมนตรีได้มีหนังสือเมื่อวันที่19ตุลาคม 2564 เรื่องวันหยุดชดเชยและวันหยุดราชการประจำภาคกลางในเดือนตุลาคม2564พร้อมแนบประกาศประกาศคณะกรรมการนโยบายการบริหารงานจังหวัดและกลุ่มจังหวัดแบบบูรณาการเรื่องการจัดตั้งกลุ่มจังหวัดและกําหนดจังหวัดที่เป็นศูนย์ปฏิบัติการของกลุ่มจังหวัด(ฉบับที่3 )ให้จังหวัดและส่วนราชการทราบแล้ว
นายธนกรกล่าวว่าทั้งนี้ยังคงเหลือภาคตะวันออกที่ยังไม่มีการกำหนดวันหยุดราชการประจำภาค ซึ่งมีทั้งหมด8จังหวัดประกอบด้วยฉะเชิงเทรา​ชลบุรี​ระยอง​จันทบุรี​ตราด​นครนายก​ปราจีนบุรี​สระแก้ว​พล.อ.ประยุทธ์เอาใจใส่กับทุกความคิดเห็นของพี่น้องประชาชนเมี่อทราบว่า รัฐบาลยังไม่ได้มีการประกาศวันหยุดราชการประจำภาคตะวันออกจึงมอบหมายรองนายกรัฐมนตรีวิษณุฯพิจารณาวันหรือเทศกาลสำคัญภายช่วงระยะเวลาที่เหลือของปีนี้เพื่อกำหนดให้เป็นวันหยุดราชการประจำภาคตะวันออก สำหรับภาคตะวันออกทั้ง8จังหวัดเพื่อพี่น้องประชาชนจะใช้เวลาในวันหยุดอยู่ร่วมกับครอบครัวทำกิจกรรมพิเศษหรือท่องเที่ยวเพื่อกระตุ้นเศรษฐกิจเช่นเดียวกับภาคอี่นๆของไทยที่ได้ใช้วันหยุดราชการไปก่อนหน้านี้แล้ว
วันอังคารที่ 12 กรกฎาคม 2565
โฆษกรัฐบาลเผย “นายกฯ” ชื่นชมให้กำลังใจคณะผู้จัดการแข่งขันฟุตบอล-นักฟุตบอล “ศึกวันแดงเดือด” วันนี้ให้ประสบความสำเร็จ สร้างความสุขให้กองเชียร์ชาวไทย
โฆษกรัฐบาลเผย “นายกฯ” ชื่นชมให้กำลังใจคณะผู้จัดการแข่งขันฟุตบอล-นักฟุตบอล “ศึกวันแดงเดือด” วันนี้ให้ประสบความสำเร็จ สร้างความสุขให้กองเชียร์ชาวไทย
วันที่ 12 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมคณะผู้จัดงานทุกคน ที่ช่วยกับขับเคลื่อนการแข่งขันฟุตบอลรายการ The Match Bangkok Century Cup 2022 แมตซ์พิเศษระหว่าง “แมนเชสเตอร์ ยูไนเต็ด” และ “ลิเวอร์พูล” ซึ่งจะเกิดในช่วงเย็นวันนี้ ณ สนามราชมังคลากีฬาสถาน หัวหมาก ถือเป็นการจัดกิจกรรมใหญ่ที่รวมกลุ่มผู้คนจำนวนมากเป็นครั้งแรก ภายหลังรัฐบาลผ่อนคลายมาตรการโควิด-19 สร้างความสุขให้คนไทย โดยนายกรัฐมนตรียังได้ส่งกำลังใจให้คณะผู้จัดงาน ให้การจัดงานสำเร็จด้วยดี สร้างความประทับใจต่อคณะนักฟุตบอลทั้งสองทีม รวมถึงแฟนคลับชาวไทยทุกคน
โฆษกประจำสำนักนายกรัฐมนตรีย้ำ รัฐบาลมีนโยบายผลักดัน ส่งเสริม สนับสนุนให้ประเทศไทยเป็นแลนด์มาร์ค ในการจัดกิจกรรม อีเว้นท์ สำคัญระดับโลก โดยเฉพาะการแข่งขันกีฬาในระดับนานาชาติ เพื่อแสดงให้เห็นถึงศักยภาพและความพร้อมของประเทศ รวมทั้งผลักดัน Soft Power ด้านกีฬาของไทย หวังให้ช่วยสร้างมูลค่าทางเศรษฐกิจ ก่อให้เกิดกระแสเงินหมุนเวียน ส่งเสริมอุตสาหกรรมการท่องเที่ยว สร้างรายได้เข้าประเทศ
“สำหรับผู้ที่จะเข้าร่วมชมการแข่งขันฟุตบอล The Match Bangkok Century Cup 2022 ขอให้เตรียมความพร้อม วางแผนในการเดินทาง โดย สน. หัวหมากแนะนำให้หลีกเลี่ยง ถนนรามคำแหง ถนนหลังราม ถนนหัวหมาก ไปใช้ทางเลี่ยง ถ.พระราม 9 ถ.ศรีนครินทร์-ร่มเกล้า และขอความกรุณาเดินทางโดยบริการสาธารณะ โดยนายกรัฐมนตรีฝากให้คอบอลทุกคนที่ไปชมติดขอบสนามระมัดระวังดูแลตัวเองตามมาตรการสาธารณสุข ขอให้ชมและเชียร์การแข่งขันอย่างสนุกมีน้ำใจนักกีฬา” นายธนกร กล่าว
วันศุกร์ที่ 21 มกราคม 2565
กรมทางหลวง ดำเนินการโครงการ ก่อสร้างทางหลวงหมายเลข 1421 สายเชียงราย - อำเภอขุนตาล  ตอนบ้านใหม่มงคล - อำเภอขุนตาล จังหวัดเชียงราย แล้วเสร็จ
รองรับการคมนาคมขนส่งระหว่างประเทศไทยกับประเทศเพื่อนบ้าน (R3A)
กรมทางหลวง (ทล.) กระทรวงคมนาคม โดยสำนักก่อสร้างทางที่ 1 ดำเนินการโครงการก่อสร้างทางหลวงหมายเลข 1421 สายเชียงราย - อำเภอขุนตาล ตอนบ้านใหม่มงคล - อำเภอขุนตาล ตอน 1 และตอน 2 แล้วเสร็จ ระหว่าง กม. ที่ 19 - 48 ระยะทางยาวประมาณ 29 กิโลเมตร ในพื้นที่จังหวัดเชียงราย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาด้านคมนาคมและระบบโลจิสติกส์ให้ทางหลวงเชื่อมต่อระบบขนส่งทางหลวงหมายเลข 1421 สายเชียงราย - อำเภอขุนตาล อำเภอเชียงของ จังหวัดเชียงราย เป็นการพัฒนาโครงข่ายทางหลวงแนวใหม่ขนาด 4 ช่องจราจรต่อเนื่องจากจังหวัดเชียงราย เป็นเส้นทางหลักในการเดินทางไปยังสะพานมิตรภาพไทย - ลาว แห่งที่ 4 และรองรับการคมนาคมขนส่งระหว่างประเทศไทยกับประเทศเพื่อนบ้าน (R3A) ไทย - สปป.ลาว - จีน (คุณหมิง) กรมทางหลวงได้พิจารณาถึงการพัฒนาทางเศรษฐกิจและการค้าระหว่างประเทศ โดยพัฒนาทางหลวงให้สอดคล้องกับมาตรฐานอาเซียน จึงได้ทำการก่อสร้างทางหลวงหมายเลข 1421 ตอนเชียงราย - อำเภอขุนตาล แบ่งการก่อสร้างออกเป็น 3 ตอน แล้วเสร็จแล้ว 2 ตอน เหลือเพียงอีก 1 ตอน คือ ช่วงบ้านหัวดอย - บ้านใหม่มงคล ระยะทางอีกเพียง 19 กิโลเมตร มีความยาวครบตลอดทั้งสาย 48 กิโลเมตร ทางหลวงสายนี้มีจุดเริ่มต้นโครงการที่ กม. 0 ของทางหลวงหมายเลข 1152 บริเวณบ้านหัวดอย ตำบลท่าสาย อำเภอเมือง จังหวัดเชียงราย สิ้นสุดโครงการที่ กม. 48 ของทางหลวงหมายเลข 1020 บริเวณบ้านใหม่พัฒนา อำเภอขุนตาล จังหวัดเชียงราย ลักษณะการก่อสร้างเป็นมาตรฐานทางพิเศษ 4 ช่องจราจรตลอดแนวเส้นทาง ประกอบด้วย ช่องจราจรกว้าง 3.5 เมตร ข้างละ 2 ช่องทาง ไหล่ทางด้านในกว้าง 1.5 เมตร ไหล่ทางด้านนอกกว้าง 2.5 เมตร เกาะกลางแบบกดเป็นร่อง กว้าง 9.1 เมตร โดยบางช่วงใช้เกาะกลางแบบยก กว้าง 5.1 เมตร พร้อมระบบไฟฟ้าแสงสว่าง งบประมาณ 2,415,263,091 บาท
โครงการดังกล่าวช่วยเพิ่มประสิทธิภาพของการคมนาคมขนส่งบนโครงข่ายทางหลวงที่สำคัญระหว่างประเทศไทยกับประเทศเพื่อนบ้าน ให้มีความสะดวก ปลอดภัยในการใช้งาน มีความรวดเร็ว และลดเวลาในการเดินทาง รวมทั้งลดค่าใช้จ่ายในการเดินทาง ช่วยรองรับการเดินทางจากสะพานข้ามแม่น้ำโขงแห่งที่ 4 อำเภอเชียงของ - ห้วยทราย ตลอดจนส่งเสริมสนับสนุนยุทธศาสตร์ด้านโลจิสติกส์ของประเทศ การพัฒนาด้านเศรษฐกิจในพื้นที่โครงการและภาพรวมของประเทศทั้งในด้านเกษตร การบริการ การค้า การอุตสาหกรรม การคมนาคมขนส่ง และการท่องเที่ยว ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
วันศุกร์ที่ 29 ตุลาคม 2564
รมว.เฮ้ง สั่ง สปส.ลงพื้นที่ช่วยเหลือผู้ประกันตน ม.39 ที่ตาบอด ได้รับเงินเยียวยาเร่งด่วน
รมว.เฮ้ง สั่ง สปส.ลงพื้นที่ช่วยเหลือผู้ประกันตน ม.39 ที่ตาบอด ได้รับเงินเยียวยาเร่งด่วน
เมื่อวันที่29ตุลาคม2564นายสุชาติชมกลิ่นรัฐมนตรีว่าการกระทรวงแรงงานเปิดเผยว่าตามที่นางสาวลัดดาแซ่ลี้โฆษกสำนักงานประกันสังคมได้รับข้อร้องเรียนผ่านรายการ"เรื่องนี้คุณต้องรู้"ออกอากาศทางสถานีวิทยุกระจายเสียงแห่งประเทศไทยเมื่อวันที่28ตุลาคมที่ผ่านมาว่านางสาวบุษกรเจริญชัยผู้ร้องเรียนเป็นผู้ตาบอด2ข้างมีสถานะเป็นผู้ประกันตนมาตรา39และเป็นผู้มีสิทธิได้รับเงินเยียวยาจากรัฐบาลแต่ไม่สามารถผูกพร้อมเพย์เพื่อรับเงินเยียวยาได้เนื่องจากเป็นบุคคลเคยถูกศาลมีคำสั่งให้ล้มละลายนั้นในเรื่องนี้พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้มีความห่วงใยพี่น้องแรงงานและผู้ประกอบการที่ได้รับผลกระทบจากการแพร่ระบาดของโควิด-19ผมจึงได้สั่งการให้สำนักงานประกันสังคมลงพื้นที่ให้ความช่วยเหลือโดยเร่งด่วนแล้ว
นายสุชาติกล่าวต่อว่าความคืบหน้าการให้ความช่วยเหลือล่าสุดในช่วงบ่ายของวันเดียวกันนางสาวลัดดาแซ่ลี้ในฐานะโฆษกสำนักงานประกันสังคมลงพื้นที่ไปยังบ้านของผู้ประกันตนภายในอำเภอเมืองจังหวัดนนทบุรีเพื่อให้ความช่วยเหลือผู้ประกันตนที่ร้องเรียนผ่านรายการฯกรอกข้อมูลรับเงินเยียวยาพร้อมให้ยื่นเอกสารเป็นผู้ทุพพลภาพเพื่อพิจารณาจ่ายประโยชน์ทดแทนและได้รับการบริการที่ครบถ้วนถูกต้องอย่างรวดเร็ว
ทั้งนี้นางสาวบุษกรซึ่งเป็นผู้ประกันตนมาตรา39ซึ่งอยู่ที่จังหวัดนนทบุรีเป็นพื้นที่จังหวัดควบคุมสูงสุดจะได้รับเงินเยียวยาจากรัฐบาลเดือนละ5,000บาทเป็นเวลา2เดือนรวมเป็นเงิน10,000บาท
"การจ่ายเงินเยียวยาจากรัฐบาลในครั้งนี้จะช่วยแบ่งเบาภาระค่าใช้จ่ายให้แก่พี่น้องแรงงานเพื่อต่อสู้กับสถานการณ์โควิด-19ครั้งนี้ไปด้วยกัน"นายสุชาติกล่าว
+++++++++++++++++++
กองเผยแพร่และประชาสัมพันธ์
29ตุลาคม2564
วันศุกร์ที่ 7 มกราคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 30 ธันวาคม 2564 – 6 มกราคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 30 ธันวาคม 2564 – 6 มกราคม 2565 พบการกระทำผิด จำนวน 239 คดี คิดเป็นเงินค่าปรับ 4.18 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิต โดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 30 ธันวาคม 2564 – 6 มกราคม 2565) พบว่ามีการกระทำผิด จำนวน 239 คดี คิดเป็นเงินค่าปรับ 4.18 ล้านบาท โดยแยกเป็น สุรา จำนวน 128 คดี ค่าปรับ 1.07 ล้านบาท ยาสูบ จำนวน 89 คดี ค่าปรับ 2.32 ล้านบาท ไพ่ จำนวน 6 คดี ค่าปรับ 0.12 ล้านบาท น้ำมันและผลิตภัณฑ์น้ำมัน จำนวน 3 คดี ค่าปรับ 0.04ล้านบาท น้ำหอม จำนวน 2 คดี ค่าปรับ 0.08 ล้านบาท รถจักรยานยนต์ จำนวน 5 คดี ค่าปรับ 0.10 ล้านบาท และสินค้าอื่น ๆ จำนวน 6 คดี ค่าปรับ 0.45 ล้านบาท โดยมีของกลางแยกเป็นน้ำสุรา จำนวน 728.020 ลิตร ยาสูบ จำนวน 12,307 ซอง ไพ่ จำนวน 511 สำรับ น้ำมันและผลิตภัณฑ์น้ำมัน จำนวน 1,140.000 ลิตร น้ำหอม จำนวน 4,834 ขวด รถจักรยานยนต์ จำนวน 8 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 6 มกราคม 2565 พบว่ามีการกระทำผิด จำนวน 7,010 คดี คิดเป็นเงินค่าปรับ 141.37 ล้านบาท โดยแยกเป็น สุรา จำนวน 3,640 คดี ค่าปรับ 30.74 ล้านบาท ยาสูบ จำนวน 2,540 คดี ค่าปรับ 73.83 ล้านบาท ไพ่ จำนวน 100 คดี ค่าปรับ 1.28 ล้านบาท น้ำมันและผลิตภัณฑ์น้ำมัน จำนวน 171 คดี ค่าปรับ 14.47 ล้านบาท น้ำหอม จำนวน 34 คดี ค่าปรับ 1.40 ล้านบาท รถจักรยานยนต์ จำนวน 376 คดี ค่าปรับ จำนวน 8.35 ล้านบาท และสินค้าอื่น ๆ จำนวน 149 คดี ค่าปรับ 11.30 ล้านบาท โดยมีของกลางแยกเป็นน้ำสุรา จำนวน 49,479.201 ลิตร ยาสูบ จำนวน 1,676,130 ซอง ไพ่ จำนวน 5,678 สำรับ น้ำมันและผลิตภัณฑ์น้ำมัน จำนวน 434,158.000 ลิตร น้ำหอม จำนวน 65,406 ขวด รถจักรยานยนต์ จำนวน 456 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/744-2565-30-2564-6-2565-1
วันพุธที่ 15 ธันวาคม 2564
"นรม.และ รมว.กห. แสดงความเสียใจสูญเสียกำลังพลจากอุบัติเหตุการบิน"
พล.อ.คงชีพ ตันตระวาณิชย์ โฆษก กห. เปิดเผยว่า
พล.อ.ประยุทธ์ จันทร์โอชา นรม.และ รมว.กห. ได้แสดงความเสียใจและเป็นกำลังใจให้กับครอบครัวของ พ.ท.ปานพงษ์ บรรจงเปลี่ยน ครูฝึก และ ส.ท.ชนากร เปี่ยมเจริญ นักบิน ที่สูญเสียจากอุบัติเหตุเฮลิคอปเตอร์ตก ขณะปฏิบัติการฝึกบิน ณ จว. นครสวรรค์
นรม.และ รมว.กห.ได้กำชับให้กองทัพบก ดูแลการเคลื่อนย้ายและประกอบพิธีทางศาสนากำลังพลทั้ง 2 นายอย่างสมเกียรติ ร่วมกับดูแลสิทธิกำลังพลและครอบครัวอย่างเหมาะสม พร้อมทั้งให้สอบสวนสาเหตุของการเกิดอุบัติเหตุ และขอเพิ่มความระมัดระวังและควบคุมการปฏิบัติตามกฎนิรภัยการบิน เพื่อความปลอดภัยของทุกคน
วันอังคารที่ 31 พฤษภาคม 2565
โฆษกรัฐบาลเผย อภิปรายงบประมาณปี 66 วันแรก นายก ฯ มั่นใจรัฐบาลสามารถตอบทุกข้อซักถาม วอนฝ่ายค้านอภิปรายอย่างสร้างสรรค์ ให้ประชาชนได้รับความรู้รอบด้าน อย่าหวังแค่ผลประโยชน์ทางการเมือง
โฆษกรัฐบาลเผย อภิปรายงบประมาณปี 66 วันแรก นายก ฯ มั่นใจรัฐบาลสามารถตอบทุกข้อซักถาม วอนฝ่ายค้านอภิปรายอย่างสร้างสรรค์ ให้ประชาชนได้รับความรู้รอบด้าน อย่าหวังแค่ผลประโยชน์ทางการเมือง
วันที่ 31 พ.ค. 2565 นายธนกร วังบุญคงชนะ โฆษกประจำสำนักนายกรัฐมนตรีเปิดเผยว่า วันนี้ การประชุมรัฐสภา เพื่อพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2566 ที่รัฐบาลได้นำเสนอต่อสมาชิกสภาผู้แทนราษฎร ถือเป็นเครื่องมือสำคัญในการขับเคลื่อนประเทศตามแนวทางการพัฒนาของยุทธศาสตร์ชาติ แผนแม่บทภายใต้ยุทธศาสตร์ชาติและแผนย่อย (ร่าง) แผนพัฒนาเศรษฐกิจและสังคมแห่งชาติ ฉบับที่ 13 (ร่าง) นโยบายและแผนระดับชาติว่าด้วยความมั่นคงแห่งชาติ แผนการปฏิรูปประเทศ (ฉบับปรับปรุง) และนโยบายรัฐบาล ให้บรรลุเป้าหมายตามที่กำหนดไว้อย่างเป็นรูปธรรม เกิดผลสัมฤทธิ์และประโยชน์สูงสุดต่อประชาชน โดยรัฐบาลได้ดำเนินการให้สอดคล้องกับสภาวะทางเศรษฐกิจภายในประเทศและภายนอกประเทศ รวมทั้งสถานการณ์การแพร่ระบาดของโรคติดเชื้อไวรัสโคโรนา 2019
นายธนกรยังกล่าวว่า การอภิปรายร่างพระราชบัญญัติงบประมาณรายจ่ายประจำปี 2566 ระหว่างวันที่ 31 พ.ค.- 2 มิ.ย.นี้ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้กำชับคณะรัฐมนตรี (ครม.) เข้าร่วมรับฟังการอภิปราย รวมถึงเตรียมความพร้อมการตอบคำถามและชี้แจงทุกข้อสงสัยให้กระจ่างชัดเจน ให้ประชาชนคลายความกังวล โดยเฉพาะงบประมาณของกระทรวงต่างๆ ต้องมีคำตอบสร้างความเข้าใจต่อพี่น้องประชาชนให้เห็นถึงผลประโยชน์ที่จะได้รับ มั่นใจรัฐบาลสามารถตอบทุกข้อซักถามด้วยข้อเท็จจริง ประชาชนที่ติดตามการอภิปราย ร่าง พ.ร.บ. งบประมาณรายจ่ายฯ ยังจะได้ทราบแนวทางการบริหารประเทศของรัฐบาล รวมทั้งโครงการต่าง ๆ ที่เป็นประโยชน์ด้วย
นายธนกร กล่าวอีกว่า ขอความร่วมมือฝ่ายค้านให้อภิปรายอย่างสร้างสรรค์ให้เกิดประโยชน์ ประชาชนได้รับความรู้จากการอภิปรายครั้งนี้ อย่าหวังเพียงแค่ผลประโยชน์ทางการเมือง นายกรัฐมนตรีย้ำ ภายใต้สภาวการณ์ทางเศรษฐกิจปัจจุบัน รัฐบาลมีความจำเป็นต้องดำเนินนโยบายการคลังแบบขยายตัวผ่านการจัดทำงบประมาณขาดดุล เพื่อสนับสนุนการฟื้นตัวของเศรษฐกิจให้เป็นไปอย่างต่อเนื่อง และขอให้ประชาชนมั่นใจว่า งบประมาณจะถูกนำไปใช้อย่างคุ้มค่าเกิดประโยชน์ต่อประเทศชาติ และประชาชน